CELEX: 52010PC0129
Language: et
Date: 2010-04-06
Title: Ettepanek: nõukogu rakendusotsus, mille kohaselt lubatakse Madalmaade Kuningriigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (Ainult hollandikeelne tekst on autentne)

|

52010PC0129

 Ettepanek: nõukogu rakendusotsus, mille kohaselt lubatakse Madalmaade Kuningriigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (Ainult hollandikeelne tekst on autentne)  /* KOM/2010/0129 lõplik - NLE 2010/0071 */  

	[pic] | EUROOPA KOMISJON |Brüssel 6.4.2010KOM(2010)129 lõplik2010/0071 (NLE)Ettepanek:NÕUKOGU RAKENDUSOTSUS,mille kohaselt lubatakse Madalmaade Kuningriigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193(Ainult hollandikeelne tekst on autentne)SELETUSKIRIETTEPANEKU TAUST |110 | Ettepaneku põhjused ja eesmärgid Vastavalt 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (edaspidi „käibemaksudirektiiv”) artiklile 395 võib nõukogu komisjoni ettepaneku põhjal ühehäälselt lubada liikmesriigil kohaldada erimeetmeid, millega tehakse erand kõnealuse direktiivi sätetest, et lihtsustada käibemaksu kogumise menetlust või hoida ära teatavat maksudest kõrvalehoidmist või maksustamise vältimist. Komisjoni peadirektoraadis 29. jaanuaril 2010 registreeritud kirjas taotles Madalmaade Kuningriik luba kohaldada valmisrõivatööstust hõlmavat ning erandit tegevat meedet, millele oli varem antud luba piiratud ajavahemikuks nõukogu otsuse 2007/740/EÜ alusel. Vastavalt direktiivi 2006/112/EÜ artikli 395 lõikele 2 teavitas komisjon 25. veebruari 2010. aasta kirjaga teisi liikmesriike Madalmaade taotlusest. Komisjon teatas 2. märtsi 2010. aasta kirjaga Madalmaadele, et tal on taotluse hindamiseks kogu vajalik teave. |120 | Üldine taust Taotletavat meedet (st pöördmaksustamise korda) tuleks eelkõige käsitada meetmena, millega välditakse teatavat maksustamisest kõrvalehoidumist valmisrõivatööstuses. Valmisrõivatööstuses on mõnikord alltöövõtjateks väikesed äriühingud, kes on sageli osutunud ajutisteks ettevõtjateks, keda maksuametil on raske kontrollida, ja kes on asutatud maksudest kõrvalehoidumise eesmärgil. Maksudest kõrvalehoidumise tavapärane viis on, et alltöövõtjad jätavad neilt maksuarve alusel sissenõutud käibemaksu maksuhaldurile tasumata ning seejärel kaovad, olles jätnud kliendile (töövõtjale) maksu mahaarvamiseks kehtiva arve. Kõnealuse otsusega lubatakse Madalmaade Kuningriigil valmisrõivatööstuses kohaldada kava, mille raames pannakse käibemaksu maksuhaldurile tasumise vastutus alltöövõtjalt rõivatootjale (töövõtjale). Sellega seoses lubati Madalmaadel otsusega 2007/740/EÜ kohaldada kõnealust maksustamissüsteemi, millega tehakse erand käibemaksudirektiivi artiklist 193 kuni 31. detsembrini 2009. Et hinnata ühelt poolt erimeetme mõju ja teiselt poolt teisi tegureid, olid Madalmaad kõnealuse otsuse kohaselt kohustatud teistele liikmesriikidele esitama aruande meetme tõhususe ja valmisrõivatööstuse alltöövõtjate ümberasumist käsitlevate võimalike tõendite kohta. Kõnealusest aruandest selgub, et erimeede koos rahvusvahelisel turul toimunud arenguga on viinud pettustega seotud olukorra olulise paranemiseni Madalmaade valmisrõivatööstuses. Erimeetme kohaldamiseks kvalifitseeruvate ettevõtjate arv väheneb pidevalt, turg stabiliseerub ning maksuhaldurite järelevalve tase suureneb. Madalmaade sõnul tuleb lõplik otsus erimeetme lõpetamise kohta vastu võtta hiljem, ilmselt 2011. aastal, ning pärast konsulteerimist sidusrühmadega, nt tööhõiveinspektsiooni ja sotsiaalkindlustusametiga. Seepärast oleks erimeedet vaja pikendada kuni 2012. aasta lõpuni. Kui Madalmaad peavad siis erimeetme pikendamist ikka veel vajalikuks, tuleb hiljemalt 1. aprilliks 2012 saata koos erandi taotlusega uus hindamisaruanne. |130 | Ettepaneku valdkonnas kehtivad õigusnormid Nõukogu 13. novembri 2007. aasta otsus, millega Madalmaade Kuningriigil lubatakse kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (nõukogu otsus 2007/740/EÜ, ELT L 300, 17.11.2007, lk 71). |141 | Kooskõla Euroopa Liidu muude tegevuspõhimõtete ja eesmärkidega Ei kohaldata. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |219 | Ei ole asjakohane. |Eksperdiarvamuste kogumine ja kasutamine |229 | Välisekspertide arvamusi ei olnud vaja kasutada. |230 | Mõju hindamine Rakendusotsuse ettepaneku eesmärk on võidelda käibemaksust kõrvalehoidumise vastu valmisrõivatööstuses ja seepärast on ettepanekul tõenäoliselt majandusele positiivne mõju. Erandi kitsa reguleerimisala ning piiratud kohaldamisaja tõttu on mõju siiski igal juhul piiratud. |ETTEPANEKU ÕIGUSLIK KÜLG |305 | Kavandatud meetmete kokkuvõte Luba Madalmaade Kuningriigile sellise meetme kohaldamiseks, millega tehakse erand käibemaksudirektiivi artiklist 193 seoses pöördmaksustamise korra kasutamisega teatavate valmisrõivatööstuse tehingute puhul. |310 | Õiguslik alus Käibemaksudirektiivi artikkel 395. |329 | Subsidiaarsuse põhimõte Kooskõlas käibemaksudirektiivi artikliga 395 peab liikmesriik, kes soovib kasutusele võtta meetmeid, millega tehakse erand kõnealusest direktiivist, saama nõukogult loa nõukogu otsuse kujul. Seepärast on ettepanek kooskõlas subsidiaarsuse põhimõttega. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |331 | Otsus käsitleb liikmesriigile tema enda taotlusel antud luba ja sellega ei määrata mingeid kohustusi. |332 | Erandi väga piiratud reguleerimisala arvestades on erimeede vastavuses taotletava eesmärgiga. |Vahendi valik |342 | Käibemaksudirektiivi artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Lisaks on nõukogu otsus sobivaim vahend, sest selle saab adresseerida üksikutele liikmesriikidele. |MÕJU EELARVELE |409 | Ettepanek ei mõjuta ühenduse eelarvet. |LISATEAVE |Läbivaatamis-/muutmis-/aegumisklausel |533 | Ettepanek sisaldab aegumisklauslit. |2010/0071 (NLE)Ettepanek:NÕUKOGU RAKENDUSOTSUS,mille kohaselt lubatakse Madalmaade Kuningriigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193(Ainult hollandikeelne tekst on autentne)EUROOPA LIIDU NÕUKOGU,võttes arvesse Euroopa Liidu toimimise lepingut,võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,[1] eriti selle artikli 395 lõiget 1,võttes arvesse Euroopa Komisjoni ettepanekutning arvestades järgmist:1.  Komisjoni peadirektoraadis 29. jaanuaril 2010 registreeritud kirjas taotles Madalmaade Kuningriik luba kohaldada valmisrõivatööstust hõlmavaid maksualaseid erimeetmeid, millele oli varem antud luba piiratud ajavahemikuks otsuse 2007/740/EÜ[2] alusel.2.  Vastavalt direktiivi 2006/112/EÜ artikli 395 lõikele 2 teavitas komisjon 25. veebruari 2010. aasta kirjaga teisi liikmesriike Madalmaade taotlusest. Komisjon teatas 2. märtsi 2010. aasta kirjas Madalamaade Kuningriigile, et tal on taotluse kaalumiseks kogu vajalik teave.3.  Kõnealuse korra alusel lubatakse Madalmaadel kohaldada valmisrõivatööstuses kava, mille raames pannakse käibemaksu maksuhaldurile tasumise vastutus alltöövõtjalt rõivatootjale (töövõtjale).4.  Kõnealune kord on minevikus osutunud tõhusaks ennetusmeetmeks sektoris, kus käibemaksu kogumine on raskendatud probleemide tõttu, mis seisnevad alltöövõtjate tegevuse kindlakstegemises ja sellealases järelevalves. Taotletavat meedet tuleks seega käsitleda meetmena, millega valmisrõivatööstuses hoitakse ära teatavat liiki maksudest kõrvalehoidmist ja maksustamise vältimist.5.  Valmisrõivaste tootmise asukohta mõjutavad väikesed tööjõukulud ning alltöövõtjad liiguvad raskusteta ühest riigist teise. Seepärast nõuti direktiivis 2007/740/EÜ Madalmaadelt, et nad jälgiksid ja hindaksid nende tegurite mõju erandi tõhususele ja esitaksid 31. juuliks 2009 komisjonile aruande.6.  Sellest aruandest nähtus, et pettustega seotud olukord on oluliselt paranenud ja et selliste ettevõtjate arv, kes kvalifitseeruvad otsuse 2007/740/EÜ kohase pöördmaksustamise korra alla, on erimeetme ja rahvusvahelisel turul toimunud arengu tulemusel pidevalt vähenenud. Niisiis on Madalmaade valmisrõivasektor järk-järgult jälle stabiilseks muutumas.7.  Selle protsessi lõpuleviimiseks taotles Madalmaade Kuningriik uuesti meetme pikendamist piiratud ajavahemikuks ning teatas samal ajal, et lõplik otsus meetme võimaliku lõpetamise kohta võetakse vastu 2011. aastal. Seepärast on asjakohane, et erand tehakse kuni 31. detsembrini 2012.8.  Kui Madalmaade Kuningriik peab ikka veel vajalikuks erimeetme pikendamist kauemaks kui 2012. aastani, tuleb komisjonile hiljemalt 1. aprilliks 2012 saata koos erandi taotlusega uus hindamisaruanne.9.  Erandil ei ole kahjulikku mõju käibemaksust laekuvatele Euroopa Liidu omavahenditele ning see ei mõjuta ka tarbimise lõppetapis sissenõutava käibemaksu summat,ON VASTU VÕTNUD KÄESOLEVA RAKENDUSOTSUSE:Artikkel 1Erandina nõukogu direktiivi 2006/112/EÜ artiklist 193 lubatakse Madalmaade Kuningriigil valmisrõivatööstuses kuni 31. detsembrini 2012 kohaldada kava, mille raames pannakse käibemaksu maksuhaldurile tasumise vastutus alltöövõtjalt rõivatootjale (töövõtjale).Artikkel 2Kui Madalmaad soovivad kõnealust meedet pikendada selliselt, et see kehtiks ka pärast 2012. aastat, tuleb neil esitada komisjonile 1. aprilliks 2012 asjakohane taotlus ja aruanne, mis käsitleb eelkõige meetme tõhusust ja võimalikke tõendeid valmisrõivatööstuse alltöövõtjate ümberasumise kohta.Artikkel 3Käesolev rakendusotsus on adresseeritud Madalmaade Kuningriigile.Brüssel, [...]Nõukogu nimeleesistuja [1] ELT L 347, 11.12.2006, lk 1. Direktiivi on muudetud direktiiviga 2006/138/EÜ (ELT L 384, 29.12.2006, lk 92).[2] Nõukogu otsus, 13. november 2007, millega Madalmaade Kuningriigil lubatakse kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (ELT L 300, 17.11.2007, lk 71).